**Terms of Reference (ToR)**

**საბაზისო კვლევა**

**ზოგადი ინფორმაცია**

პროექტი - „საქართველოში ადგილობრივი თემისა და პარტნიორების გაძლიერებით, სოციალურად დაუცველი ბავშვიანი ოჯახების სოციალური და ეკონომიკური ფუნქციონირების გაუმჯობესება“ მიზნად ისახავს წალენჯიხის მუნიციპალიტეტის თემში, კერძოდ, ქ. ჯვარსა და   სოფელ ფოცხოეწერში მცხოვრები როგორც 120 მოწყვლადი ბავშვიანი ოჯახის სოციალური ფუნქციონირების გაუმჯობესებას, ისე ბავშვთა კეთილდღეობის სფეროში მომუშავე ადგილობრივი სამთავრობო და არასამთვარობო ორგანიზაციების გაძლიერებას, რათა ხელი შეეწყოს წალენჯიხის მუნიციპალიტეტში ოჯახის მხარდამჭერი სისტემის გაუმჯობესებას.

მოცემული საბაზისო კვლევა უზრუნველყოფს სამიზნე ოჯახების არსებული სოციალური და ეკონომიკური მდგომარეობის, ასევე ადგილობრივი დაინტერესებული მხარეების/სპეციალისტების (ადგილობრივი მუნიციპალიტეტის, არასამთავრობო ორგანიზაციების და ა. შ.) შესაძლებლობებისა და მზაობის შეფასებას ბავშვიანი ოჯახების კეთილდღეობის მხარდასაჭერად.

პროექტის ხანგრძლივობა შეადგენს 3 წელსა და 6 თვეს. პროექტის დასრულება იგეგმება 2028 წლის ივნისში (01.09.2024 – 01.06.2028).

**2. საბაზისო კვლევის მიზანი**

საბაზისო კვლევის მიზანია საწყისი მდგომარეობის შეფასება ჯვარისა და ფოცხოეწერის თემში (წალენჯიხის მუნიციპალიტეტი). კერძოდ, კვლევა მიზნად ისახავს:

* სამიზნე 120 ოჯახის სოციალური, ფსიქოლოგიური და ეკონომიკური მდგომარეობის სრულყოფილ მიმოხილვას;
* ბავშვთა კეთილდღეობის სისტემაში ჩართული ადგილობრივი სამთავრობო და არასამთავრობო სექტორის შესაძლებლობების შესწავლას;
* არსებული სერვისების, ხარვეზებისა და ბარიერების გამოვლენას ბავშვთა დაცვისა და ოჯახების მხარდაჭერის მიმართულებით;
* ბავშვთა დაცვის სპეციალისტების მზაობისა და არსებული პრაქტიკის შეფასებას;
* სკოლებში ბავშვთა ძალადობისგან დაცვის პრაქტიკისა და გამოცდილების შესაწავლას.

**3. საბაზისო კვლევის ამოცანები**  
კვლევის ამოცანებია:

* პროექტში ჩართული 120 ბავშვიანი ოჯახის სოციალური და ეკონომიკური სტატუსის შესახებ, ასევე, ფსიქოლოგიური კლიმატის, ფსიქიკური ჯანმრთელობის საჭიროებების იდენტიფიცირებისა და მათი მართვის უნარების შესახებ მონაცემების შეგროვება და ანალიზი (42 ოჯახი 2025 წელს, 43 – 2026 წელს და 35 ოჯახი – 2027 წელს);
* აღზრდის სტილის, მშობლობის უნარებისა და მეთოდების (წახალისება, დისციპლინა, მოტივაცია, კომუნიკაცია), აგრეთვე, ფსიქოლოგის, სოციალური მუშაკისა და დასაქმების კონსულტანტის ხელმისაწვდომობის შეფასება;
* ადგილობრივი არასამთავრობო ორგანიზაციის რესურსების, ცოდნისა და გამოცდილების შეფასება შემთხვევის მართვისა და ოჯახების გაძლიერების მიმართულებით;
* საგანმანათლებლო სექტორის, ადგილობრივი თვითმმართველობისა და არასამთავრობო სექტორის გამოცდილებისა და პრაქტიკის შეფასება ბავშვთა კეთილდღეობის სფეროში;
* საგანმანათლებლო სექტორში ძალადობაზე რეაგირების (შეფასება, გადამისამართება, ინტერვენცია) არსებული პრაქტიკის შეფასება;
* ადგილობრივი მუნიციპალიტეტის სოციალური სამსახურის პროგრამების, სერვისების, ბარიერების, საჭიროებების იდენტიფიცირება;
* ადგილობრივი მუნიციპალიტეტის სამოქმედო გეგმებისა (2028 წლამდე) და მოლოდინების შესწავლა.

**4. შესასრულებელი სამუშაოს აღწერა**

მკვლევარი/მკვლევართა გუნდი პასუხისმგებელი იქნება ჯვარისა და ფოცხოეწერის თემში საბაზისო საჭიროებების კვლევაზე. კვლევა შეაფასებს 120 ბავშვიანი ოჯახის ამჟამინდელ მდგომარეობას (35 ოჯახი - 2025 წლის, 50 ოჯახი - 2026 წლის და 35 ოჯახი 2027 წლის განმავლობაში), ასევე ბავშვთა კეთილდღეობის სფეროში დასაქმებული ადგილობრივი სპეციალისტების გამოცდილებას და პრაქტიკას და არსებული სოციალური პროგრამების შესაძლებლობებსა და რესურსებს.

ძირითადი ამოცანებია:

* კვლევის დიზაინის და ინსტრუმენტების შემუშავება;
* მონაცემთა შეგროვება (კითხვარების შევსება, ფოკუს ჯგუფები, ინტერვიუები);
* მონაცემთა ანალიზი;
* ანგარიშგება.

**5. მეთოდოლოგია**

საბაზისო კვლევა გააერთიანებს როგორც რაოდენობრივ, ასევე თვისებრივ მონაცემთა შეგროვებასა და ანალიზს:

* + რაოდენობრივი კვლევის კომპონენტი: 120 ბავშვიანი ოჯახის სოციალურ-ეკონომიკური სტატუსის, ფსიქიკური ჯანმრთელობის სირთულეების იდენტიფიცირებისა და რეაგირების, პოზიტიური მშობლობის უნარების, ფსიქოლოგის, სოციალური მუშაკისა და დასაქმების კონსულტანტის მომსახურებაზე წვდომის შეფასება;
  + თვისებრივი კომპონენტი: ინტერვიუები და ფოკუს ჯგუფები მშობლებთან, ბავშვებთან, მასწავლებლებთან, ბავშვთა დაცვის სპეციალისტებთან, არასამთავრობო ორგანიზაციების წარმომადგენლებსა და ადგილობრივი მუნიციპალიტეტის თანამშრომლებთან.

მონაწილეები:

* + პროექტის მონაწილე 120 ოჯახი;
  + მშობლები, მასწავლებლები და მოზარდები;
  + ადგილობრივი თვითმმართველობის, არასამთავრობო ორგანიზაციებისა და ბავშვთა დაცვის სპეციალისტების წარმომადგენლები.

მონაცემთა შეგროვების ინსტრუმენტები

* + კითხვარები;
  + ნახევრად სტრუქტურირებული ინტერვიუსა და ფოკუს ჯგუფების გაიდლაინები.

მონაცემთა ანალიზი

* + რაოდენობრივი მონაცემები გაანალიზდება სტატისტიკური პროგრამული უზრუნველყოფის გამოყენებით,
  + ინტერვიუებიდან და ფოკუს ჯგუფების შეხვედრებიდან მიღებული თვისებრივი მონაცემები კოდირებული და თემატურად გაანალიზებული იქნება გამოწვევებისა და შესაძლებლობების დასადგენად.

ეთიკური მოსაზრებები:

* + ყველა მონაწილისგან მიღებული იქნება ინფორმირებული თანხმობა.
  + მთელი პროცესის განმავლობაში დაცული იქნება კონფიდენციალურობა.
  + ბავშვებთან დაკავშირებული მონაცემების შეგროვება მოხდება ბავშვთა დაცვის პროტოკოლების დაცვით.

**6. შესრულებული სამუშაოს საბოლოო შედეგი/Deliverables**

- პირველადი ანგარიში:

* დეტალური მეთოდოლოგია და შერჩევის სტრატეგია;
* მონაცემთა შეგროვების ინსტრუმენტები;
* ვადები და სამუშაოს შესრულების გეგმა;
* ეთიკის საკითხები და ინფორმირებული თანხმობის პროცედურები.

- მონაცემთა შეგროვების ინსტრუმენტები:

* კითხვარების, ფოკუს ჯგუფებისა და ინტერვიუების გაიდლაინების საბოლოო ვერსიები.

- საბაზისო კვლევის ანგარიშის სამუშაო ვერსია:

* წინასწარი დასკვნები
* ძირითადი ინდიკატორების ანალიზი
* იდენტიფიცირებული ხარვეზები, გამოწვევები და რეკომენდაციები

- ძირითადი მიგნებების პრეზენტაცია:

* პროექტის გუნდისთვის წარდგენა უკუკავშირის მიღების მიზნით.

- კვლევის საბოლოო ანგარიში:

* პროექტის გუნდის უკუკავშირის გათვალისწინებით წარმოდგენილი საბოლოო ანგარიში;
* კვლევის ანგარიში ქართულ ენაზე, ხოლო ძირითადი მიგნებები წარმოდგენილი უნდა იყოს როგორც ქართულ, ასევე ინგლისურ ენაზე.

- თანდართული ფაილები:

* მონაცემთა ბაზა;
* ტრანსკრიპტები;
* ინსტრუმენტები.

**7. ვადები**  
საბაზისო კვლევის ჩატარება, დაახლოებით, 5 თვის განმავლობაშია დაგეგმილი: 15 ივლისიდან 15 დეკემბრამდე. ცხრილში მოცემულია ძირითადი ფაზები და შესაბამისი ვადები:

| **აქტივობები** | **ვადები** |
| --- | --- |
| 1. კვლევის დიზაინი და ინსტრუმენტების შემუშავება | 15 ივლისი–15 სექტემბერი |
|  |  |
| - მეთოდოლოგიისა და შერჩევის სტრატეგიის შემუშავება |  |
| - მონაცემთა შეგროვების ინსტრუმენტების შემუშავება და საბოლოო დახვეწა |  |
| - პირველადი ანგარიშის მომზადება |  |
|  |  |
| 2. მონაცემთა შეგროვება | 15 სექტემბერი–31 ოქტომბერი |
| - 35 ოჯახის გამოკითხვა |  |
| - ფოკუს ჯგუფები |  |
| - ინტერვიუები |  |
|  |  |
|  |  |
| 3. მონაცემთა დამუშავება და ანგარიშის მომზადება | 31 ოქტომბერი – 15 დეკემბერი |
| - რაოდენობრივი და თვისებრივი მონაცემების ანალიზი |  |
| - ანგარიშის სამუშაო ვერსიის მომზადება |  |
| - პროექტის გუნდისგან მიღებული უკუკავშირის გათვალისწინებით ანგარიშის დასრულება |  |
| - შესრულებული სამუშაოს მტკიცებულებათა წარდგენა |  |

შენიშვნა: ვადები შეიძლება ოდნავ შეიცვალოს საველე პირობებისა და პროექტის გუნდთან კოორდინაციის მიხედვით.

**8. მკვლევრის/მკვლევართა გუნდის კვალიფიკაცია**

* რაოდენობრივი და თვისებრივი კვლევების ჩატარების გამოცდილება;
* კვლევის სფეროში შესაბამისი განათლება;
* ფსიქოსოციალურ სფეროში ბავშვებთან და ოჯახებთან/მოწყვლად ჯგუფებთან კვლევების ჩატარების გამოცდილება;
* შეზღუდულ ვადებში მუშაობის შესაძლებლობა და წინასწარ შეთანხმებული ვადების დაცვა.

**9. ბიუჯეტი და ანაზღაურება**  
ბიუჯეტი უნდა მოიცავდეს კვლევის ყველა ხარჯს. ანაზღაურება განხორციელდება ეტაპობრივი შედეგების მიხედვით (3 ეტაპად).

**10. წინადადებების წარდგენა**  
დაინტერესებულმა ტენდერში მონაწილე ორგანიზაციამ უნდა წარმოადგინოს ქვემოთ ჩამოთვლილი შემდეგი დოკუმენტები ქართულ ენაზე:

* + ტენდერში მონაწილე ორგანიზაციის (იურიდიული პირის) რეკვიზიტები: მისამართი,ტელეფონი, საბანკო რეკვიზიტები, საჯარო რეესტრის ამონაწერი;
  + ტენდერში მონაწილე ორგანიზაციის (იურიდიული პირის) საბაზისო კვლევში ჩართული წამყვანი მკვლევარი ექსპერტ(ებ)ისა და მკვლევართა ჯგუფის წევრების რეზიუმეები, სადაც წარმოდგენილი იქნება, კვლევის სფეროში და ფსიქოსოციალური მიმართულებით არსებული განათლებისა და გამოცდილების შესახებ ინფორმაცია.
  + ორგანიზაციის პორტფოლიო (გამოცდილების ისტორია): განხორციელებული კვლევების ჩამონათვალი წლებისა და ზოგადი აღწერილობის მიხედვით.
  + კვლევის ანგარიში, რომელიც ბავშვთა კეთილდღეობის სფეროშია განხორციელებული.
  + 2 რეკომენდატორის საკონტაქტო ინფორმაცია.
  + ტექნიკური წინადადება - საბაზისო კვლევის პროექტის კონცეფცია თანდართული მოთხოვნების შესაბამისად.